**แบบรับรองจริยธรรมและจรรยาบรรณทางวิชาการ**

**ตอนที่ 1 สำหรับผู้ขอ**

 ตาม ประกาศ ก.พ.อ. พ.ศ. 2564 กำหนดให้ผู้ขอกำหนดตำแหน่งทางวิชาการเป็นผู้รักษาจริยธรรมและจรรยาบรรณทางวิชาการ 6 ประการ ข้าพเจ้าผู้เสนอขอกำหนดตำแหน่งทางวิชาการขอยืนยันว่าในการทำผลงานทางวิชาการทุกประเภท

 (1) ต้องมีความซื่อสัตย์ทางวิชาการ ไม่นำผลงานของผู้อื่นมาเป็นผลงานของตน ไม่ลอกเลียนผลงานของผู้อื่น ไม่สร้างข้อมูลหรือข้อเท็จจริงอันไม่มีอยู่จริง (fabrication) ไม่บิดเบือนข้อมูลหรือข้อเท็จจริง (falsification) ไม่นำผลงานของตนเองในเรื่องเดียวกันไปเผยแพร่ในวารสารวิชาการมากกว่าหนึ่งฉบับ ในลักษณะที่จะทำให้เข้าใจผิดว่าเป็นผลงานใหม่ รวมถึงไม่คัดลอกข้อความใด ๆ จากผลงานเดิมของตน โดยไม่อ้างอิงผลงานเดิมตามหลักวิชาการ

 (2) ต้องอ้างถึงบุคคลหรือแหล่งที่มาของข้อมูลที่นำมาใช้ในผลงานทางวิชาการของตนเองเพื่อแสดงหลักฐานของการค้นคว้า

 (3) ต้องไม่คำนึงถึงผลประโยชน์ทางวิชาการจนละเลยหรือละเมิดสิทธิส่วนบุคคลของผู้อื่นหรือสิทธิมนุษยชน

 (4) ผลงานทางวิชาการต้องได้มาจากการศึกษาโดยใช้หลักวิชาการเป็นเกณฑ์ ปราศจากอคติ และเสนอผลงานตามความเป็นจริง ไม่จงใจเบี่ยงเบนผลการศึกษาหรือวิจัยโดยหวังผลประโยชน์ส่วนตัว หรือเพื่อก่อให้เกิดความเสียหายแก่ผู้อื่น และเสนอผลงานตามความเป็นจริง ไม่ขยายข้อค้นพบโดยปราศจากการตรวจสอบยืนยันในทางวิชาการ

 (5) ต้องนำผลงานทางวิชาการไปใช้ประโยชน์ในทางที่ชอบธรรมและชอบด้วยกฎหมาย

 (6) หากผลงานทางวิชาการมีการใช้ข้อมูลจากการทำการวิจัยในคนหรือสัตว์ ผู้ขอจะต้องยื่นหลักฐานแสดงการอนุญาตจากคณะกรรมการจริยธรรมการวิจัยของสถาบันที่มีการดำเนินการ

 ข้าพเจ้าขอรับรองว่าผลงานที่ข้าพเจ้าได้ยื่นขอกำหนดตำแหน่งทางวิชาการเป็นไปตามหลักจริยธรรมและจรรยาบรรณทางวิชาการที่กำหนดไว้ข้างต้น 6 ประการ และข้าพเจ้าได้รับทราบผลของการละเมิดหลักจริยธรรมและจรรยาบรรณทางวิชาการดังกล่าว

ลงชื่อ ........................................................................

 ( )

วันที่ ........... เดือน ............................... พ.ศ. ..........

e

**ตอนที่ 2 สำหรับคณะกรรมการบริหารส่วนงาน**

 ทราบและตรวจสอบเบื้องต้นแล้วในการประชุมคณะกรรมการบริหาร คณะ / วิทยาลัย / สถาบัน ครั้งที่ .......... วันที่ ......... เดือน ...................... พ.ศ. ....

ลงชื่อ ................................................................. (คณบดี / ผู้อำนวยการ)

 ( )

 วันที่ ........... เดือน ............................. พ.ศ. ............